Source: https://www.riigiteataja.ee/akt/622034?tegevus=telli-teavitus
Timestamp: 2020-05-28 17:59:41+00:00

Document:
Tööstustarbijatele maagaasi müüva ettevõtja poolt esitatavate andmete loetelu, andmete esitamise kord ja vorm – Riigi Teataja
Tööstustarbijatele maagaasi müüva ettevõtja poolt esitatavate andmete loetelu, andmete esitamise kord ja vorm
RTL 2003, 99, 1486
Tööstustarbijatele maagaasi müüva ettevõtja poolt esitatavate andmete loetelu, andmete esitamise kord ja vorm1
Vastu võetud 02.09.2003 nr 222
Määrus kehtestatakse «Maagaasiseaduse» (RT I 2003, 21, 128) § 8 lõike 4 alusel.
(1) Käesolev määrus kehtestab tööstustarbijatele maagaasi müüvate ettevõtjate poolt Statistikaametile esitatavate andmete loetelu, andmete esitamise korra ja vormi.
(2) Käesolevas määruses käsitatakse tööstustarbijana paragrahvis 3 esitatud tarbijagruppidesse kuuluvaid tarbijaid, välja arvatud tarbijad, kes kasutavad maagaasi elektri tootmiseks elektrijaamades, mitteenergeetilistel kasutusaladel (näiteks keemiatööstuses) või kelle maagaasi aastane tarbimine on üle 4 186 000 GJ.
§ 2. Andmete esitamine
(1) Statistikaametile esitatakse vastavalt käesoleva määruse lisas toodud vormile järgmised andmed:
1) tööstustarbijate arv paragrahvis 3 toodud tarbijagruppide kaupa;
2) maagaasi hind tüüpilisele tööstustarbijale (edaspidi tüüptarbija) paragrahvis 3 toodud tarbijagruppide kaupa;
3) hinna kujundamise alused.
(2) Käesoleva määruse § 2 lõike 1 punktides 2 ja 3 nimetatud andmed kogutakse iga aasta 1. jaanuari ja 1. juuli seisuga ning esitatakse 1 kuu jooksul.
(3) Käesoleva määruse § 2 lõike 1 punktis 1 nimetatud andmed esitatakse 1. veebruariks iga kahe aasta tagant aruandeaasta 1. jaanuari seisuga. Esimest korda esitatakse nimetatud andmed 1. veebruariks 2005.
(4) Andmed esitatakse nende tarbijagruppide kohta, milles on vähemalt 3 tarbijat.
§ 3. Tarbijagrupid
Vastavalt käesoleva määruse § 2 lõikele 1 esitatakse andmed nende tüüptarbijate kohta, kelle maagaasi tarbimise parameetrid vastavad alltoodud tarbijagruppidele:
Tüüptarbija
Aasta tarbimine
Päevane koormustegur
(päevades)*
Tunnine koormustegur
(tundides)**
I1 418,60 – –
I2 4 186 200 –
I3–1 41 860 200 1 600
I3–2 41 860 250 4 000
I4–1 418 600 250 4 000
I4–2 418 600 330 8 000
I5 4 186 000 330 8 000
* Päevane koormustegur on päevade arv, mis on vajalik maagaasi aastatarbimise kogusega võrdse koguse tarbimiseks maksimaalse tarbimise korral päevas;
** Tunnine koormustegur on tundide arv, mis on vajalik maagaasi aastatarbimise kogusega võrdse koguse tarbimiseks maksimaalse tarbimise korral tunnis.
§ 4. Maagaasi hind tüüptarbijale
(1) Tüüptarbija maagaasi hind põhineb kehtivatel tariifidel või ostu-müügilepingutel ning esitatakse 1 kuupmeetri (koos kütteväärtuse näitamisega GJ-es) kohta.
(2) Kui antud tarbijagrupi tarbijatele kohaldatakse mitut erinevat tariifi, esitatakse tüüptarbija hinnana kõige soodsam tariif.
(3) Lepingu alusel kujunevate hindade korral esitatakse tüüptarbija hinnana enim kasutatud ning antud tarbijagrupile kõige iseloomulikum hind.
(4) Maagaasi hinnad ühiku kohta esitatakse ilma käibemaksuta ja koos käibemaksuga.
(5) Tüüptarbija hind ei või sisaldada liitumistasu.
(6) Hinna kujundamise alused on tingimused või parameetrid, millel põhinevad kehtivad tariifid või ostu-müügilepingus sätestatav hind.
Määrus jõustub 2004. aasta 1. jaanuaril.
1 Määruses on arvestatud Euroopa Liidu direktiivi 90/377/EEÜ (EÜT L 185, 17.07.1990, lk 16–24) nõudeid ühenduse protseduurireeglite osas tööstustarbijatele määratud gaasihindade läbipaistvuse parandamiseks.
Majandus- ja kommunikatsiooniministri 2. septembri 2003. a määruse nr 222 «Tööstustarbijatele maagaasi müüva ettevõtja poolt esitatavate andmete loetelu, andmete esitamise kord ja vorm»
ANDMED MAAGAASI HINDADE KOHTA
Andmete esitaja:
(nimi, äriregistri kood)
Andmete esitamise kuupäev
Andmed esitatakse seisuga
1. Maagaasi hind tüüptarbijale 1 m3 kohta* ja tarbijate arv tarbijagruppide kaupa:
Tüüp-
tarbija Aastane tarbimine
GJ Tarbijate arv Hind ilma käibemaksuta kroonides Hind koos
I1 418,60
I2 4 186
I3–1 41 860
I3–2 41 860
I4–1 418 600
I4–2 418 600
I5 4 186 000
* Alumine kütteväärtus (GJ) ....................
2. Hinna kujundamise alused:
............................................................ ........................................................................................................
Andmed esitas
(nimi) (amet)
(telefoni nr, e-post)

References: § 8

§ 2
 § 2
 § 2

§ 3
 § 2

§ 4